
ประกาศคณะกรรมการคัดเลือกพนักงานส่วนตำบลเพื่อเลื่อนระดับสูงขึ้นมาแต่งตั้งให้ดำรงตำแหน่ง
ผู้บริหารที่ว่างขององค์การบริหารส่วนตำบลกาลอ
เรื่อง  รับสมัครคัดเลือกพนักงานส่วนตำบลเพื่อเลื่อนระดับสูงขึ้น มาแต่งตั้งให้ดำรงตำแหน่ง
ผู้บริหารที่ว่างขององค์การบริหารส่วนตำบลกาลอ  อำเภอรามัน  จังหวัดยะลา
...............................................................


 ด้วยคณะกรรมการการคัดเลือกพนักงานส่วนตำบลเพื่อเลื่อนระดับสูงขึ้น มาแต่งตั้งให้ดำรงตำแหน่งผู้บริหารที่ว่างขององค์การบริหารส่วนตำบลกาลอ จะดำเนินการคัดเลือกเพื่อรับโอนพนักงานส่วน
ตำบลมาแต่งตั้งให้ดำรงตำแหน่งผู้บริหารที่ว่าง  จำนวน 1 ตำแหน่ง
 อาศัยอำนาจตามความใน ข้อ 107 ของประกาศคณะกรรมการพนักงานส่วนตำบลจังหวัด
ยะลา   เรื่องหลักเกณฑ์และเงื่อนไขเกี่ยวกับการบริหารงานบุคคลขององค์การบริหารส่วนตำบล  ลงวันที่  8  มกราคม พ.ศ.  2546 (และที่แก้ไขเพิ่มเติมจนถึงปัจจุบัน) และคำสั่งองค์การบริหารส่วนตำบลกาลอ ที่  285 /2557  ลงวันที่  24 ตุลาคม พ.ศ. 2557  คณะกรรมการคัดเลือกฯ จึงประกาศรับสมัครคัดเลือกพนักงานส่วนตำบลเพื่อเลื่อนระดับสูงขึ้นมาแต่งตั้งให้ดำรงตำแหน่งผู้บริหารที่ว่างขององค์การบริหารส่วนตำบลกาลอ   มีรายละเอียดดังต่อไปนี้
1.  ชื่อตำแหน่งที่จะดำเนินการคัดเลือก
รองปลัดองค์การบริหารส่วนตำบล  (นักบริหารงานองค์การบริหารส่วนตำบล  7 )
2.  คุณสมบัติของผู้สมัคร
2.1 คุณสมบัติเฉพาะสำหรับตำแหน่ง รองปลัดองค์การบริหารส่วนตำบล (นักบริหารงาน อบต.)       ระดับ  7
2.1.1  มีคุณสมบัติเฉพาะสำหรับตำแหน่ง  นักบริหารงาน  อบต. ระดับ 6  และ
2.1.2  ดำรงตำแหน่ง หรือเคยดำรงตำแหน่ง  ปลัดองค์การบริหารส่วนตำบลระดับ  6  หรือ รองปลัดองค์การบริหารส่วนตำบล ระดับ 6 (นักบริหารงาน อบต. 6 หรือเจ้าหน้าที่บริหารงานทั่วไป 6) หรือที่ ก.อบต.เทียบเท่ามาแล้วไม่น้อยกว่า 2 ปี  โดยจะต้องปฏิบัติราชการเกี่ยวกับ งานบริหารงาน อบต. หรืองานอื่น
ที่เกี่ยวข้องมาแล้วไม่น้อยกว่า 1  ปี  หรือ

2.1.3 ดำรงตำแหน่ง หรือเคยดำรงตำแหน่งหัวหน้าสำนักงานปลัด อบต. ระดับ 7  (นักบริหารงานทั่วไป 7) หรือตำแหน่งผู้อำนวยการกอง ระดับ 7  หรือที่ ก.อบต.เทียบเท่ามาแล้วไม่น้อยกว่า  2  ปี  โดยจะต้องปฏิบัติราชการเกี่ยวกับงานบริหารงาน อบต. หรืองานอื่นที่เกี่ยวข้องมาแล้วไม่น้อยกว่า  1  ปี  หรือ
2.1.4  มีคุณสมบัติตามประกาศคณะกรรมการกลางพนักงานส่วนตำบล(ก.อบต.)   เรื่อง
หลักเกณฑ์และเงื่อนไขในการนำคุณวุฒิปริญญาโทมาเทียบเป็นประสบการณ์การบริหารเพื่อลดระยะเวลาในการดำรงตำแหน่งบริหาร พ.ศ. 2550  ลงวันที่  30  เมษายน  พ.ศ.  2550  และ



2.1.5  ได้รับเงินเดือนไม่ต่ำกว่าขั้น  16,190.-  บาท  (ขั้นต่ำของระดับ  7)
.../ 3.  วัน เวลา และสถานที่รับสมัคร....
 3.  วัน เวลา และสถานที่รับสมัคร 
     ให้ผู้ประสงค์จะสมัครเข้ารับการคัดเลือกยื่นใบสมัครหรือส่งใบสมัครและเอกสารต่าง ๆ ได้ ณ ที่ทำการองค์การบริหารส่วนตำบลกาลอ  อำเภอรามัน  จังหวัดยะลา   ตั้งแต่วันที่ 10-28  พฤศจิกายน พ.ศ. 2557   ในวันและเวลาราชการ
4.  เอกสาร/หลักฐานที่ต้องยื่นในวันสมัคร
4.1  ใบสมัคร (เอกสารหมายเลข 1)
4.2  แบบตรวจสอบคุณสมบัติ ฯ (เอกสารหมายเลข 2)
4.3  หนังสือยินยอมให้สมัครเข้ารับการคัดเลือก (เอกสารหมายเลข 3)
4.4  หนังสือรับรองคุณสมบัติฯ  (เอกสารหมายเลข 4)
4.5  สำเนาบัตรประวัติพนักงานส่วนตำบล
4.6  สำเนาบัตรประจำตัวเจ้าหน้าที่ของรัฐ
4.7  วิสัยทัศน์ในการปฏิบัติงาน และเอกสารแสดงผลงานที่ประสบความสำเร็จในอดีตอย่างน้อย  
2  ชิ้น  จำนวน 8  ชุด  (อาจจัดทำรวมกับวิสัยทัศน์ก็ได้)
4.8  ค่าธรรมเนียมการสมัครคัดเลือก  จำนวน  400  บาท


5. หลักเกณฑ์และวิธีการคัดเลือก
5.1 คณะกรรมการคัดเลือกฯ จะดำเนินการคัดเลือกเพื่อเลื่อนระดับสูงขึ้นฯ โดยการประเมินจากเอกสารข้อมูลต่าง ๆ ที่ผู้สมัครยื่นแสดงต่อคณะกรรมการคัดเลือก ฯ ตามข้อ 4 และจะดำเนินการประเมินความ
เหมาะสมสำหรับตำแหน่ง(สอบสัมภาษณ์)
5.2 คณะกรรมการคัดเลือก ฯ จะพิจารณาผู้มีสิทธิเข้ารับการคัดเลือกแต่ละคน ว่ามีความรู้ ความสามารถ ทักษะ ประสบการณ์ ผลงานในอดีต และวิสัยทัศน์การปฏิบัติงานในตำแหน่ง โดยผู้ที่เข้ารับการ
คัดเลือกต้องนำเสนอวิสัยทัศน์และผลงานในวันทำการคัดเลือกด้วย


6. หลักเกณฑ์การให้คะแนน
6.1 สมรรถนะหลักทางการบริหาร การปฏิบัติงานในหน้าที่ ความประพฤติและคุณลักษณะอื่น ๆ จำนวน 
100 คะแนน โดยพิจารณาจาก
(1) วิสัยทัศน์ และผลงานที่ประสบความสำเร็จในอดีต  จำนวน 40 คะแนน โดย พิจารณาจากความรอบรู้ในหน้าที่ของตำแหน่งที่จะแต่งตั้ง รวมทั้งความรู้เกี่ยวกับเหตุการณ์ปัจจุบันทางเศรษฐกิจ สังคม และการเมือง แบ่งเป็น
(1.1)  วิสัยทัศน์ในการปฏิบัติงานในตำแหน่งที่ขอรับการคัดเลือก  จำนวน  20  คะแนน
วิสัยทัศน์ในการปฏิบัติงานในตำแหน่งที่ขอรับการคัดเลือกโดยควรจะนำเสนอข้อมูลด้านต่างๆ ดังนี้
1) ข้อมูลส่วนบุคคล
2) แนวคิดในการปฏิบัติงานในตำแหน่งที่ขอรับการคัดเลือก
3) แนวทางพัฒนางานในหน้าที่
4) แนวทางพัฒนาองค์การบริหารส่วนตำบลหากได้รับการคัดเลือก
.../ (1.2 ) ผลงานที่ประสบความสำเร็จในอดีต...
(1.2 ) ผลงานที่ประสบความสำเร็จในอดีต  จำนวน  20  คะแนน
ผู้เข้ารับการคัดเลือกจะต้องจัดทำเอกสารแสดงผลงานที่ประสบความสำเร็จในอดีตและเกิดผลดีและประโยชน์ต่อทางราชการ  สามารถที่จะนำไปเป็นตัวอย่างแก่ผู้อื่น หรือ หน่วยงานส่วนราชการอื่นได้ เช่น การจัดโครงการใหม่ ๆ ที่ประชาชนได้รับประโยชน์จำนวนมากๆ หรือการคิดค้นแนวทางการบริหารใหม่ และสามารถนำไปปฏิบัติจนประสบความสำเร็จได้ดียิ่งขึ้น โดยจัดทำเป็นเอกสารนำเสนอคณะกรรมการคัดเลือกฯ
(2) ความสามารถในการบริหารงาน  จำนวน  30  คะแนน  
(2.1) ความรู้ในการบริหารงาน  จำนวน 10 คะแนน  โดยพิจารณาจาก บริหารสมัยใหม่ การบริหารการเปลี่ยนแปลง การบริหารเชิงกลยุทธ์  เทคนิคการบริหารต่างๆ 
(2.2) ความสามารถในการบริหารอย่างมืออาชีพ  จำนวน  10  คะแนน โดยพิจารณาจากการตัดสินใจ การคิดเชิงกลยุทธ์  ความเป็นผู้นำ ปฏิภาณไหวพริบ ความสามารถในการแก้ไขปัญหาเฉพาะหน้าและปัญหาต่างๆ ของผู้เข้ารับการคัดเลือก
(2.3) ความสามารถในการบริหารงานบุคคล จำนวน  10 คะแนน โดยพิจารณาจาก การยืดหยุ่นและการปรับตัว ทักษะในการสื่อสาร และการประสานงานกับส่วนอื่น
(3) บุคลิกภาพและภาวะผู้นำ  จำนวน  30  คะแนน  โดยพิจารณาจาก
(3.1) ความประพฤติและค่านิยมสร้างสรรค์ที่จำเป็นสำหรับนักบริหารจำนวน 5 คะแนน
(3.2) ความอุตสาหะ  จำนวน  5 คะแนน โดยพิจารณาจากความมีมานะ อดทน เอาใจใส่หน้าที่การงาน กระตือรือร้น ในการปฏิบัติงาน อุทิศเวลาให้กับทางราชการ มีความขยันหมั่นเพียร
(3.3) มนุษย์สัมพันธ์  จำนวน  5  คะแนน  โดยพิจารณาจาก ความสามารถในการปฏิบัติงานร่วมกับผู้อื่นอย่างมีประสิทธิภาพ  ยอมรับฟังความคิดเห็นของผู้อื่น ยอมรับในความสามารถของผู้ร่วมงานทุกระดับ แก้ไขและลดข้อขัดแย้งอันอาจจะเป็นอุปสรรต่องานราชการ และหรือความสามารถในการสร้างสัมพันธ์อันดีกับประชาชนผู้มาติดต่อ รวมทั้งเต็มใจในการให้ความช่วยเหลือและบริการผู้มาติดต่อ
(3.4) ความสามารถในการสื่อความหมาย จำนวน  5   คะแนน  โดยพิจารณาจาก
ความสามารถในการแสดงความคิดเห็นที่เกี่ยวข้องกับการปฏิบัติงาน  การสื่อสารกับผู้บังคับบัญชา ผู้ใต้บังคับบัญชา และเพื่อนร่วมงานความสามารถในการใช้ภาษาอย่างเหมาะสม
(3.5) ความมั่นคงในอารมณ์ จำนวน  5 คะแนน  โดยพิจารณาจากความหนักแน่นของ
สภาวะอารมณ์
(3.6) ปฏิภาณไหวพริบ  จำนวน  5 คะแนน  โดยพิจารณาจากความสามารถในการ
ตัดสินใจแก้ไขปัญหาเฉพาะหน้าได้อย่างทันท่วงทีและมีเหตุผลที่ยอมรับได้
6.2  คุณสมบัติของผู้สมัครคัดเลือก จำนวน 100  คะแนน  โดยพิจารณาจาก


(1) การได้รับเงินเดือน



จำนวน   20  คะแนน


(2) วุฒิการศึกษา




จำนวน   15  คะแนน


(3) ระยะเวลาดำรงตำแหน่ง


จำนวน   20  คะแนน


(4) อายุราชการ




จำนวน   15  คะแนน



(5) การรักษาวินัย (ย้อนหลัง 5 ปี)


จำนวน   15  คะแนน


(6) ความดีความชอบ (ย้อนหลัง 5 ปี) 

จำนวน   15  คะแนน
.../ 6.3  การรวมคะแนนผลการดำเนินคัดเลือก.........
6.3  การรวมคะแนนผลการดำเนินคัดเลือก  
คณะกรรมการคัดเลือกฯ รวมคะแนนจากการดำเนินการคัดเลือก แล้วจัดลำดับจากผู้ที่ได้คะแนนสูงสุดไปหาผู้ที่ได้รับคะแนนต่ำสุด  และพิจารณาจากผู้ที่อยู่ในลำดับที่ดีกว่าได้รับการแต่งตั้งก่อนผู้อยู่ในลำดับถัดไป  และหากคะแนนของแต่ละบุคคลปรากฏว่าคะแนนรวมเท่ากัน จะจัดลำดับผู้ที่มีคะแนนเท่ากัน
ดังนี้
(1) ถ้าคะแนนรวมเท่ากัน  จะพิจารณาจากคะแนนสอบสัมภาษณ์ก่อน
(2) ถ้าคะแนนสอบสัมภาษณ์เท่ากันอีก  จะพิจารณาจากผู้ได้รับการแต่งตั้งดำรงตำแหน่งในตำแหน่งระดับปัจจุบันก่อน
(3) ถ้าได้รับการแต่งตั้งให้ดำรงตำแหน่งในตำแหน่งและระดับ พร้อมกันอีกให้พิจารณาจากเงินเดือนว่าผู้ใดมีเงินเดือนมากกว่า
(4) ถ้าเงินเดือนเท่ากันอีก จะพิจารณาอายุราชการว่าผู้ใดมีอายุราชการมากกว่า
(5) ถ้าอายุราชการเท่ากันอีก  จะพิจารณาจากเครื่องราชอิสริยาภรณ์ชั้นสูงกว่า
(6) ถ้าได้รับเครื่องราชฯ ชั้นเดียวกันอีก  จะพิจารณาว่าผู้ใดได้รับก่อน
(7) ถ้าได้รับเครื่องราชฯ ชั้นเดียวกันและพร้อมกันจะพิจารณาว่าผู้ใดมีอายุมากกว่ากัน

7. การประกาศรายชื่อผู้มีสิทธิเข้ารับการคัดเลือก/ และการคัดเลือก
7.1 คณะกรรมการคัดเลือกฯ จะประกาศรายชื่อผู้มีสิทธิเข้ารับการคัดเลือกฯ ภายหลังที่ได้ตรวจสอบคุณสมบัติจากเอกสารที่ผู้สมัครยื่นแสดงตามข้อ 4   และจะปิดประกาศให้ทราบ ณ ที่ทำการองค์การ
บริหารส่วนตำบลกาลอ  อำเภอรามัน จังหวัดยะลา ในวันที่ 2  ธันวาคม พ.ศ. 2557
7.2 กำหนดวันคัดเลือก ณ ห้องประชุมสำนักงานส่งเสริมการปกครองท้องถิ่นจังหวัดยะลา  อาคารศาลากลางจังหวัดยะลา อำเภอเมือง จังหวัดยะลา ในวันเสาร์ที่ 13  ธันวาคม พ.ศ. 2557 เวลา
08.00  น.  เป็นต้นไป

8. กรณีข้อสงสัยให้ถือคำวินิจฉัยของคณะกรรมการคัดเลือก
ผู้สนใจ ต้องการข้อมูลเพิ่มเติมโปรดติดต่อสอบถามรายละเอียด ได้ที่ทำการองค์การบริหารส่วนตำบลกาลอ อำเภอรามัน  จังหวัดยะลา  หมายเลขโทรศัพท์ 0-7337-2040   ในวันและเวลาราชการ



จึงประกาศมาเพื่อทราบโดยทั่วกัน
[image: image2.jpg]


ประกาศ ณ วันที่   28   เดือน  ตุลาคม  พ.ศ. 2557
(นายสถิตย์   พละสิทธิ์)




ประธานคณะกรรมการคัดเลือกพนักงานส่วนตำบล




เพื่อเลื่อนระดับสูงขึ้นมาแต่งตั้งให้ดำรงตำแหน่งผู้บริหารที่ว่าง




ขององค์การบริหารส่วนตำบลกาลอ





















